text: Els centres d'adults innoven per posar Fi a l'absentisme ISMAEL VELÁZQUEZ
  PalmaDesprés de cercar pertot el secret per posar fi a l'absentisme en la formació d'adults, Gemma Villanueva, directora del centre d'adults del Camp Redó de Palma, va trobar a Polinyà, un petit poble de Catalunya, un que en té la fórmula màgica. El Roure ha aconseguit erradicar aquest mal comú, que fa que entre un 30% i un 40% dels alumnes torni a abandonar els estudis. Cal dir que és un centre municipal, i això, segons Gemma Argelaga, una de les seves professores, facilita "fer feina en xarxa". També és més senzill tenir línia directa amb l'assistenta social o amb la biblioteca. "Això ens permet treballar en una dimensió horitzontal molt potent".